U Srpskom lekarskom društvu (SLD) počela je sa radom novoosnovana Sekcija SLD “Personalizovana mikologija”, a za njeno rukovodsvo su izabrani predsednik – prof. dr Valentina Arsić Arsenijević (Medicinski fakultet, Univerziteta u Beogradu), potpredsednik – prof. dr Sandra Pekić Đurđević (Medicinski fakultet, Univerziteta u Beogradu) i sekretar – doc. dr Aleksandra Ignjatović (Medicinski fakultet, Univerziteta u Nišu).

Ovime je započeta nova era moderne medicine u Srbiji koja, pored značaja novih dijagnostičkih procedura, praćenja i evaluacije zvaničnih vodiča i smernica za ranu dijagnostiku i rano lečenje, u centar postavlja pacijenta, njegov najbolji interes i specifičnosti, za šta su ključni multidiciplinarni i personalizovani pristupi. Osnivači sekcije su članovi projektnog tima Ideje “FungalCaseFinder” i Dijaspora “Combined Chrom agar *Candida spp.* and *Streptococcus agalactiae* test for screening vaginal colonization in pregnant women” koje finansira Fond za nauku (FzN) Republike Srbije, a čiji će rezultati omogućiti dalji razvoj ovog koncepta.

Sekcija “Personalizovana mikologija” okuplja mikrobiologe, dermatologe, infektologe, epidemiologe, anesteziologe, interniste, hematologe, pedijatre, stomatologe, farmakologe, ginekologe, patofiziologe, specijaliste medicinske statistike, kvantne medicine, homeopatije i tradicionalne medicine, zbog čega je ovo samo prvi korak u pravcu formiranja sekcije “Personalizovana medicina”. Zajednički rad i multidisciplinarna saradnja omogućavaju ranu i preciznu dijagnostiku kao preduslov uspešne primene personalizovanog tretmana kao preduslov rešavaja problema i nejasnih stanja u medicini.

Zahvaljujući rukovodstvu SLD, koje je prepoznalo i podržalo ovakav koncept i FzN koji finasira koncept “Perosnalizovane mikologije” očekuje se dalji razvoj ove oblasti kao i učešće novih članova sekcije, doktora medicine i doktora stomatologije.